EkBass/fiwiki-20250220-pages-articles huggingface dataset:
Nettotulos

Nettotulos on yrityksen toiminnan tulos verojen vähentämisen jälkeen. Nettotuloksella ymmärretään tavallisesti yrityksen varsinaisen, säännöllisen toiminnan tulosta ennen tilinpäätössiirtoja tai liiketoimintaan kuulumattomia kertaluontoisia eriä (satunnaiseriä).Näin Talouselämä laskee tunnusluvutNettotulos ja nettotulos-% Yritysanalysointi tunnusluvuilla Nettotulos lasketaan vähentämällä liikevaihdosta muuttuvat kulut, kiinteät kulut, poistot, arvonalennukset, korkokustannukset ja verot. :Nettotulos = liikevaihto - muuttuvat kulut - kiinteät kulut - poistot - arvonalennukset - korot - verot Näin laskettu nettotulos ei välttämättä ole sama kuin kokonaistulos tai kirjanpidon tilikauden tulos eli tuloslaskelman viimeinen rivi. == Vaihtoehtoisia laskentatapoja == Toisinaan nettotulos voidaan ymmärtää samaksi kuin tilikauden tulos. Yritysanalyysissä nettotulos lasketaan ennen kertaluontoisia eriä, jos analyysin tekijä uskoo erien todella olevan vain kertaluontoisia. Erät voi myös sisällyttää nettotulokseen. Näin toimitaan esimerkiksi silloin, jos analyysin tekijä uskoo kertaluontoisena ilmoitetun tappion todellisuudessa toistuvan, jolloin hän ottaa asian huomioon vähentämällä tappion nettotuloksesta ja saa näin realistisempana pitämänsä käsityksen yhtiön tuloskunnosta.Yritysanalyysi (osa #3): Tuloslaskelma == Nettotulosprosentti == Nettotulosprosentti tarkoittaa nettotulosta liiketoiminnan tuottoihin: : \mathrm{Nettotulosprosentti} = \frac{\mathrm{Nettotulos}}{\mbox{Liiketoiminnan tuotot}} \times {100} Liiketoiminnan tuotot tarkoittaa liikevaihtoa ja liiketoiminnan muita säännöllisiä tuottoja. Nettotulosprosentille ei aseteta yleisiä ohjearvoja. Prosentti on yrityskohtainen. Se riippuu yrityksen kilpailustrategiasta, omaisuuden rakenteesta, pääomarakenteesta ja toimialasta. Jos yrityksellä on paljon velkaa, nettotulos voi jäädä pieneksi eikä osingonmaksuvaraa jää. Jos taas yrityksellä on vähän velkaa ja suuri oma pääoma, nettotulos jää suuremmaksi, mikä onkin tarpeen, koska omistajilla on silloin suuret voitonjakotavoitteet suurelle sijoitukselleen. == Lähteet == Luokka:Laskentatoimi Luokka:Seulonnan keskeiset artikkelit Luokka:Tilinpäätösanalyysi
Peikko (Arda)

Peikot () ovat J. R. R. Tolkienin romaaneissa esiintyviä isokokoisia olentoja, jotka ovat hyvin vahvoja, mutta vähä-älyisiä. Skandinaavinen mytologia kuvasi peikot maagisiksi olennoiksi, joilla oli erikoistaitoja. Tolkienin peikot puolestaan olivat pahoja ja tarpeeksi älykkäitä osatakseen puhua. Skandinaavisen mytologian peikkojen tavoin myös Tolkienin peikot muuttuvat kiveksi, jos auringonvalo osuu niihin. ==Peikkojen alkuperä== Ensimmäiset peikot olivat alkuperäisen Mustan Ruhtinaan, Melkorin, luomuksia Ensimmäiseltä Ajalta. Kukaan ei tiedä miten Melkor loi ne, vaikka Tarussa sormusten herrasta entti Puuparta kuvaili niitä "enttien irvikuviksi", kuten örkkejä pidettiin haltioiden irvikuvina. Vaikka ei tiedetä olivatko ne tärveltyjä enttejä vai eivät, ne oli tehty rappeuttamalla jostain toisesta lajista, sillä Melkor ja Sauron eivät osanneet luoda elämää, vain turmella jo olemassaolevia olentoja. ==Esiintymiset Tolkienin kirjoissa== Kirjassa Hobitti eli sinne ja takaisin esiintyi kolme kivipeikkoa: Tom, Bertti ja Viljami. Kirjassa hobitti Bilbo Reppuli ja Thorin Tammikilven johtama 13 kääpiön joukko joutuu niiden vangiksi, kunnes velho Gandalf Harmaa matki niiden ääniä ja sai ne tappelemaan keskenään, kunnes aurinko nousi kivettäen peikot. Tarussa sormusten herrasta Sormuksen Saattuen joutuessa Moriassa taisteluun örkkejä vastaan, he kohtaavat myös niitä avustavan luolapeikon. Vuorenpeikkoja ja olog-hain edustajia osallistui Pelennorin kenttien taisteluun. Sauronin tuhouduttua suuri osa peikoista joko pakeni tai tuhoutui. ===Peikkolajeja=== *Kivipeikot: Hobitissa esiintyneet kolme peikkoa olivat lajiltaan kivipeikkoja. Nämä peikot puhuivat karkeaa westronin murretta mikä Hobitin englanninkielisessä versiossa vastasi cockneylaista aksenttia. *Luolapeikot: Tätä lajia edusti örkkejä avustanut peikko, jonka Sormuksen Saattue kohtasi Moriassa. *Lumipeikot: Nämä peikot mainittiin Rohanin entisen kuninkaan, Helm Vasarakäden, tarinassa. *Mäkipeikot: Näiden peikkojen mainittiin olleen vastuussa Aragornin isoisän, Aradorin, kuolemasta. *Vuorenpeikot: Nämä peikot osallistuivat Pelennorin kenttien taisteluun ja käyttivät muurinmurtaja Grondia. *Olog-hai: Tarun sormusten herrasta liitteen F mukaan Sauron oli tyytymätön peikkojen heikkouksiin ja loi noituudella uudenlaisen peikkorodun nimeltä olog-hai. Olog-hai olivat muita peikkorotuja älykkäämpiä eivätkä ne muuttuneet auringonvalosta kiveksi. Niitä taisteli Sormuksen sodan aikoihin Pelennorin Kentällä ja Mustalla Portilla. Kun Sauron tuhoutui, olog-hai, jotka olivat täysin riippuvaisia Sauronista, vaipuivat apaattiseen mielialaan eivätkä taistelleet enää. Tavallisten peikkojen tavoin olog-hai tapettiin tai katosivat Keski-Maasta. *Puolipeikot: Pelennorin kenttien taistelussa nähtiin Sauronin joukoissa myös Taka-Haradista tulleita mustaihoisia miehiä, "joilla oli valkeat silmät ja punainen kieli". Näiden soturien sanottiin olevan puolipeikkojen kaltaisia, mutta ei ole mitään varmoja todisteita siitä, että kyseessä olisi todella ollut peikkojen ja ihmisten risteytys todennäköisemmin vain ulkomuodoltaan vieraannäköinen ihmisrotu. Luokka:Keski-Maan olennot
Gunnebo

Gunnebo on taajama Västervikin kunnassa Etelä-Ruotsissa. Se sijaitsee noin 12 kilometriä lounaaseen Västervikin kaupungista Verkebäcksvikenin merenlahden pohjukassa. Gunnebon asukasluku oli 938 vuonna 2010. Gunnebon vanhasta rautaruukista on lähtöisin maailmanlaajuinen metalliteollisuusyritys Gunnebo, joka on valmistanut muun muassa nauloja, ketjuja ja verkkoaitoja. Nykyisin se on jakautunut materiaalinkäsittelyjätti Crosbyn omistamaan Gunnebo Industries -yhtiöön (nostoketjut ja -laitteet) ja Gunnebo AB:hen, joka on erikoistunut erilaisiin turvallisuusalan ja kulunvalvonnan laitteisiin. ==Väestönkehitys== ==Lähteet== Luokka:Ruotsin taajamat Luokka:Västervikin kunta
Puuttuvan muuttujan harha

Puuttuvan muuttujan harha () on tilastotieteessä tilastollisen mallin harha, joka aiheutuu olennaisten selittävien muuttujien puuttumisesta mallista. Tällöin estimoitu malli poikkeaa todellisesta mallista, ja lineaarisen mallin tapauksessa estimaattori on sekä harhainen että tarkentumaton. Jos seuraavat ehdot täyttyvät, kärsii lineaarinen regressio puuttuvan muuttujan harhasta: * Puuttuvalla muuttujalla olisi mallissa selitysvoimaa. * Puuttuva muuttuja korreloi yhden tai useamman selittävän muuttujan kanssa. Wooldridgen (2002) mukaan puuttuvan muuttujan harhaa voidaan käsitellä seuraavilla tavoilla: * Jos mahdollista, puuttuva muuttuja pitää tunnistaa ja lisätä regressiomalliin. * Jos harha ei ole suuri, sen voidaan antaa olla ja muistaa harhan olemassaolo tulosten tulkinnassa. * Vaikka puuttuvasta muuttujasta ei ole saatavilla aineistoa, voidaan se toisinaan korvata jollain riittävän hyvällä korvikemuuttujalla (proxy). Esimerkiksi luontaista lahjakkuutta on vaikea mitata, mutta se korvataan malleissa usein älykkyysosamäärällä. * Jos voidaan olettaa, että puuttuva muuttuja ei ole aikariippuva, on mahdollista hyödyntää paneeliaineistoa. Kun kiinnostuksen kohteena olevat selittävät muuttujat sisältävät vaihtelua ajassa, voidaan estimoida kiinteiden vaikutusten (fixed effect) malli, joka poistaa kiinteiden puuttuvien muuttujien harhan. * Voidaan hyödyntää instrumenttimuuttujaa, jolloin estimoidaan 2-vaiheisella regressioanalyysilla arvio kiinnostuksen kohteena olevasta muuttujasta x_1. Instrumenttimuuttujan pitää olla riittävän vahvasti korreloitunut x_1 kanssa eikä se saa olla korreloitunut mallin virhetermin eikä siis myöskään puuttuvan muuttajan kanssa. ==Esimerkki== Oletetaan, että todellinen malli on muotoa: y = \beta_0 + \beta_1 x_1 + \beta_2 x_2 + \varepsilon, ja että muuttujaa x_2 ei havaita tai muusta syystä oteta malliin. Jos kiinnostuksen kohteena on muuttujan x_1 vaikutus muuttujaan y, saatetaan estimoida malli y = \beta_0 + \beta_1 x_1 + \varepsilon. Tällöin estimaattori on muotoa \hat\beta_1 = \beta_1 + \beta_2 \frac{Cov(x_1,x_2)}{Var(x_1)}, jossa jälkimmäinen termi on harhan suuruus. Harha poikkeaa nollasta, jos x_1 ja x_2 ovat korreloituneita. Harhan suunta riippuu korrelaatiosta sekä muuttujan x_2 vaikutuksen suunnasta muuttujaan y. ==Kirjallisuutta== == Katso myös == * Lineaarinen regressioanalyysi Luokka:Regressioanalyysi
Kalle Österlund

Kalle Österlund (s. 21. lokakuuta 1921 Turku – 23. helmikuuta 2007 HelsinkiHelsingin Sanomat 1.2.2007, s. C 7. Muistokirjoituksen verkkoversio.) oli suomalainen lastenlääkäri. Hän oli julkisuudessa television alkuaikojen ohjelmassa TV-kotilääkäri, Taustaa. Viitattu 19.8.2014. jota tehtiin yli 30 vuotta. Österlund oli koulutukseltaan lääketieteen ja kirurgian tohtori sekä lastentautien ja vastasyntyneiden erikoislääkäri. Hän toimi lastenlääkärinä Helsingin yleisessä sairaalassa 1955–1958 sekä vuodesta 1963 Helsingin yliopistollisen keskussairaalan Naistenklinikalla. Österlund kuoli 85-vuotiaana. Hänen hautansa on Hietaniemen hautausmaan uurnalehdossa. __NOTOC__ ==Palkintoja ja tunnustuksia== Vuonna 1981 Österlundille myönnettiin Valtion tiedonjulkistamispalkinto toiminnasta lääketieteen popularisoijana, ja vuonna 1984 hän sai Duodecim-seuran ensimmäisen Tiedottajapalkinnon.Tiedottajapalkinto. Duodecim. Viitattu 19.8.2014. Österlund sai professorin arvon 1988. Österlundin puoliso oli Liisa Österlund. ==Teoksia== *Comparative investigation of the concentration of certain electrolytes in maternal and cord blood, diss. (1955) *Vauva ja sen hoito (1969), 9. painos 1981 *Leikki-ikäinen lapsi (1973), 2. painos 1980 *Sairas lapsi (1979) *Lääketieteen ovet (1985) *Keskonen ja sairas vastasyntynyt (1987) *Opettajan sininen ongelmalapsi ja opettaja, päätoimittaja (1987) *Lasten kotilääkäri (1988) *Vauvakirja (1988) *Suomen perinatologinen seura 1975–1995 (1995) *Lasten sairaanhoito, Riitta-Liisa Kantero, Hellevi Levo, Kalle Österlund (1996), 2. painos 1997 *Matka maapallon ympäri (2002) ==Lähteet== * Kuka kukin on 1978, s. 1139. Runeberg.org. * ===Viitteet=== Luokka:Suomalaiset lääkärit Luokka:Vuonna 1921 syntyneet Luokka:Vuonna 2007 kuolleet
Umbar

Umbar on fiktiivinen paikka J. R. R. Tolkienin luomassa Keski-Maassa. Se on suuri satama Gondorin eteläpuolella. Umbar oli tunnettu laivastostaan ja Umbarin asukkaita kutsuttiin yleisesti Umbarin merirosvoiksi. Vuonna 2758 Kolmatta aikaa Umbar liittyi massiiviseen yhteishyökkäykseen Haradin joukkojen rinnalle Gondoria ja Rohania vastaan. Umbarin laivasto tuhoutui suurelta osin 29 vuotta myöhemmin kun Aragorn (esiintyi silloin peitenimellä Thorongil) Gondorin käskynhaltijan Ecthelion II:n komennossa johti joukkonsa etelään ja poltti Umbarin tappaen samalla sataman kapteenin. Sormuksen sodan aikaan Umbar ei ollut vielä täysin toipunut tästä tappiosta, mutta kykeni silti lähettämään "viisikymmentä suurta alusta ja lukemattomia pienempiä aluksia" Gondorin rannikon kimppuun ja vetämään puoleensa merkittävät joukot Minas Tirithstä. Umbar hävisi jälleen Aragornille sekä Kuolleiden Armeijalle. Barad-dûrin kaatumisen myötä heikentynyt ja voitettu Umbar lopulta menetti itsenäisyytensä ja alistui kuningas Elessarin kruunun alle. == Lähteet == * Luokka:Keski-Maan paikat
Hohe Tauern

Hohe Tauern on Keski- ja Länsi-Itävallassa sijaitseva vuorijono. Se on osa Alppeja. Monet Hohe Tauernin huipuista ovat Itävallan korkeimpia, etenkin Tirolin osavaltiossa, jossa sijaitsee myös Itävallan korkein vuori, Großglockner (3 798 m). Hohe Tauernin alueella sijaitsee myös Itävallan ja koko Itä-Alppien pisin jäätikkö, Pasterze. Vuoristossa on 1981 perustettu Hohe Tauernin kansallispuisto. Alueella on jäätiköitä ja järviä, sekä jokia, joita hyödynnetään tehokkaasti vesivoimassa. == Kuvagalleria == Nationalpark Hohe Tauern - Gletscherweg Innergschlöß - 51 - Gschlösstal.jpg Nationalpark Hohe Tauern - Gletscherweg Innergschlöß - 65 - Venedigergruppe mit der großen Ufermoräne des Schlatenkees.jpg Nationalpark Hohe Tauern-1.jpg Luisenlake, Hohe Tauern, Kärnten.jpg Nationalpark Hohe Tauern-4.jpg Luokka:Alppien vuoristot Luokka:Itävallan vuoret
Varjovuoret

Varjovuoret (Ephel Dúath) ovat vuoristo J. R. R. Tolkienin kuvitteellisessa Keski-Maassa. Varjovuoret ovat vuorijono Mordorin länsi- ja eteläpuolella. Niiden sindarinkielinen nimi Ephel Dúath tarkoittaa "tumman varjon ulompia aitoja". Varjovuoret kohtaavat Ered Lithuin Morannonissa (Mustalla Portilla), joten ne käytännössä sulkevat Mordorin sisäänsä kolmelta puolelta. Minas Morgulin kaupunki suojetaa sen suurinta laakso, jota kutsutaan myös "Nimettömäksi laaksoksi", joka sisältää kirotun joen Morgulduin. Morgulduin pohjoisrannalta lähtevät osittain piilossa olevat portaat Cirith Ungolin huipulla olevaan torniin. Myös Durthangin linna sijaitsi Varjovuorilla. Luokka:Keski-Maan paikat Luokka:Kuvitteelliset vuoret en:Mordor#Geography pl:Lista gór i wzgórz Śródziemia#Ephel Dúath
Gramsh

Gramsh (albaniaksi myös Gramshi) on kaupunki Elbasanin maakunnassa Keski- Albaniassa. Kaupunki sijaitsee Devoll-joen laaksossa 40 kilometriä Elbasanista etelään. Kaupungin asukasluku on 8 440 (vuonna 2011). Osmanivallan aikaan kaupunki oli pieni markkinapaikka. Kommunistivallan aikaan perustettiin ruoka-, alkoholi- ja ennen kaikkea ammustehtaita ja Gramshista tuli pieni kaupunki. == Lähteet == Luokka:Albanian kaupungit Luokka:Albanian kunnat Luokka:Elbasanin maakunta
Pukkilan kartano

Pukkilan kartano () on Piikkiössä Kaarinassa sijaitseva kartanomuseo. Kartano oli 1540-luvulta aina 1720-luvulle Bock-suvun hallussa. Kartanon nykyinen rokokootyylinen päärakennus, jonka rakennutti kartanoa tuolloin omistanut hovioikeudenneuvos, myöhempi Turun ja Porin läänin maaherra Christoffer Johan Rappe, on vuodelta 1762. Päärakennuksen pohjakaava perustuu Carl Wijnbladin vuonna 1755 julkaisemiin mallipiirustuksiin, jossa esimerkiksi ikkunat ovat 20-ruutuiset Museo esittelee 1700-luvun yläluokan asumisoloja. Museovirasto remontoi tilan rakennukset alkuperäiseen ulkoasuunsa vuosina 1965–1970 ja avasi kartanon yleisölle vuonna 1970. Pukkilan kartanomuseo on myös yksi Suomen valtakunnallisesti merkittävistä rakennetuista kulttuuriympäristöistä. Yhdistyneiden kansakuntien päivänä 2017 kerrottiin, että Kiinteistöosakeyhtiö Pukkilan Kartano on ostanut tilan maineen 400 000 euron hinnalla. Uuden omistajan oli määrä tarjota toimitiloja kartanokokonaisuudessa perinnerakentamisen alalla toimiville yrityksille ja myös muille ko. miljöötä arvostaville toimijoille.https://www.is.fi/asuminen/art-2000005421048.html 2020-luvulla toiminta perinnerakentamiseen painottuvana yrityskeskuksena jatkui.http://www.buckila.fi/etusivu.html ==Lähteet== ==Aiheesta muualla== * Pukkilan kartanomuseo Museoviraston sivuilla Luokka:Kaarinan kartanot Luokka:Piikkiö Luokka:Varsinais-Suomen nähtävyydet Luokka:Valtakunnallisesti merkittävät rakennetut kulttuuriympäristöt Suomessa Luokka:Entiset Museoviraston museot Luokka:Suomen 1700-luvulla rakennetut rakennukset ja rakennelmat
Eorl

Eorl Nuori on fiktiivinen henkilö J. R. R. Tolkienin Keski-Maassa. Eorl oli Éothéodin ruhtinas ja Rohanin ensimmäinen kuningas vuosina 2510 - 2545 Kolmatta Aikaa. Eorl oli Eorlin huoneen perustaja. Yksi merkittävimpiä seikkoja Eorlin valtakaudella oli hänen odottamaton saapumien Celebrantin Kenttien Taisteluun, jossa Eorl johdatti joukkonsa Gondorin apuun. Eorlia voidaan pitää tämän taistelun merkittävänä sankarina ja sen johdosta Cirion, Gondorin käskynhaltija lahjoitti Eorlille Calenardhonin maita. Eorl nai kansansa näille maille ja nousi Rohanin ensimmäiseksi kuninkaaksi. Eorlia kutsutaan Nuoreksi, koska hän nousi valtaan vain 16-vuotiaana ja säilytti nuorekkaan ulkonäkönsä koko valtakautensa ajan. Eorl kuoli taistelussa Itäläisiä vastaan. Luokka:Keski-Maan henkilöhahmot Luokka:Kuvitteelliset kuninkaalliset pl:Królowie Rohanu#Eorl
Fritz-Hugo Backman

Fritz-Hugo Backman (28. helmikuuta 1907 Berliini, Saksa – 8. huhtikuuta 1993 Helsinki) oli suomalainen näyttelijä ja teatterinjohtaja. Backman näytteli 1920- ja 1930-luvuilla Helsingissä, Viipurissa ja Tampereella ja toimi sitten teatterinjohtajana Porin Teatterissa 1943–1947, Lahden kaupunginteatterissa 1947–1953 ja 1959–1963 sekä Hämeenlinnan kaupunginteatterissa 1963–1965. Suomen Kansallisteatterissa Backman teki parikymmentä roolia vuosien 1938 ja 1972 välisenä aikana.Fritz-Hugo Backman, Ilona-esitystietokanta, Teatterin tiedotuskeskus, viitattu 19.12.2014. Backmanilla on nimiosa elokuvassa Herra Lahtinen lähtee lipettiin (1939). Neljä vuotta aiemmin häntä oli kaavailtu sankariosaan Valentin Vaalan komediaan Kun isä tahtoo..., mutta osaan päätyi ohjaaja itse. Enimmäkseen Backmanin elokuvatyöt ovat sivuosia. Vuoden 1968 Täällä Pohjantähden alla -elokuvassa hän näyttelee apteekkari Dahlbergiä. Vuonna 1954 Backman ohjasi Tampereella toimivalle Pyynikin kesäteatterille Wilhelm Meyer-Försterin näytelmän Vanha Heidelberg. Fritz-Hugo Backmanille myönnettiin Pro Finlandia -mitali vuonna 1962. Hänen äitinsä oli suomalaisen teatterin uranuurtaja Mia Backman ja puolisonsa vuodesta 1947 alkaen näyttelijä Asta Backman. == Filmografia == * Rovastin häämatkat (1931) * Meidän poikamme ilmassa – me maassa (1934) * VMV 6 (1936) * Herra Lahtinen lähtee lipettiin (1939) * Varjoja Kannaksella (1943) * Jees ja just (1943) * Sellaisena kuin sinä minut halusit (1944) * Opri (1954) * Leena (1954) * Lain mukaan (1956) * Herra sotaministeri (1957) * Täällä Pohjantähden alla (1968) * Akseli ja Elina (1970) * Pohjantähti (1973) == Lähteet == * === Viitteet === == Aiheesta muualla == * * "Fritsu" Fritz-Hugo Backman - teatteriyleisömme nuori suosikki, Seura, 12.10.1938, nro 41, s. 14, Kansalliskirjaston digitaaliset aineistot Luokka:Suomalaiset näyttelijät Luokka:Pro Finlandia -palkitut Luokka:Vuonna 1907 syntyneet Luokka:Vuonna 1993 kuolleet
Yakuin ōdōrin metroasema

Yakuin ōdōrin metroasema () on Fukuokan kaupungin Chūōn suuralueella sijaitseva metroasema. Asema on neljäs asema Nanakuma-linjalla Tenjin-Minamin aseman päästä lukien. Asema on avattu 3. helmikuuta 2005. Aseman lähistöllä sijaitsevat muun muassa: * Fukuokan kaupungin kasvi- ja eläinpuutarha * Minamin puisto * Fukuokan Teishin sairaala * Fukuokan julkinen vakuutuskeskus * Keskuspaloasema * KKR Hotel Fukuoka * Fukuoka Ōdōri Center Building ==Aiheesta muualla== * Yakuin ōdōrin aseman viralliset sivut Luokka:Nanakuma- linja
D’Spayre

D’Spayre on Marvel-kustantamon sarjakuvissa esiintyvä demoni. D’Spayren ensiesiintyminen tapahtui Marvel Team-Up -julkaisun numerossa 68 (1978). Hahmon loivat käsikirjoittaja Chris Claremont ja piirtäjä John Byrne. Suomessa D’Spayre esiintyi ensimmäisen kerran Hämähäkkimies Special II -julkaisun toisessa numerossa (1989). == Aiheesta muualla == *D’Spayren esittely Marvel- kustantamon kotisivuilla (englanniksi) *MarvelDirectory -sivuston D'Spayren profiili (englanniksi) Luokka:Marvel-universumin demonit Luokka:Kuvitteelliset maagikot
Konvergenttinen evoluutio

Konvergenttinen tai konvergentti evoluutio eli yhdentyvä lajinkehitys () tarkoittaa evoluutioprosessia, jossa eliöt, jotka eivät ole toisilleen läheistä sukua, ovat kehittyneet itsenäisesti rakenteiltaan tai toiminnoiltaan erittäin samankaltaisiksi, koska ovat joutuneet sopeutumaan samankaltaiseen ympäristöön tai ekolokeroon. Samankaltaisten sopeumien kehittymisen syynä ovat samankaltaiset valintapaineet. Konvergentin evoluution seurauksena syntyy analogisia rakenteita. Kulttuurievoluutiossa konvergentti evoluutio on ilmiö, jossa samanlaiset olosuhteet johtavat samankaltaisiin kulttuurisiin toimintatapoihin, vaikka ihmiset ovatkin peräisin muutoin eri kulttuureista. Konvergentista evoluutiosta esimerkkeinä toimivat lepakoiden, lentoliskojen ja lintujen siivet. Ne kaikki tuottavat samankaltaisen toiminnon ja niiden rakenteissa on yhteneväisyyksiä, mutta ne ovat toisistaan erillään kehittyneitä. Myös silmä on kehittynyt itsenäisesti moneen kertaan eri eliöryhmille. ==Historia== Charles Darwinin ajoista asti on tiedetty, että samankaltaisilla eliöillä ei välttämättä ole samankaltaisia esi-isiä. Kalan, nisäkkään ja mustekalan silmissä on paitsi samanlaisia rakenteita, myös eroa perusmuodoissa. Siitä voidaan päätellä että niillä ei ole yhteistä silmällistä esi-isää. Geeniperimän vertailu on lisännyt tietoa luonnon konvergensseista. Samanlaisten piirteiden syntyminen toisistaan erillään on vaikeuttanut eliöiden luotettavaa luokittelua. Toisaalta luonnonvalinnan rajoista ja toiminnoista kiinnostuneet biologit käyttävät konvergenssia saadakseen tietoa siitä, minkälaiset ratkaisut ovat luonnonvalinnalle välttämättömiä ja helppoja. Koska konvergenttien rakenteiden samanlaiset piirteet johtuvat siitä että luonnonvalinta on valikoinut ne, piirteiden samanlaisuudet osoittavat piirteen hyötyyn eikä neutraaliin variaatioon. Lisäksi jos jokin konvergentti piirre ilmestyy useisiin eri sukulinjoihin, se kertoo siitä että luonnonvalinnan on suhteellisen helppo tuottaa kyseistä ominaisuutta. ==Kuvia== Image:Golden wolf sa02.jpg|Sakaali, istukkanisäkäs. Image:Thylacinus.jpg|Pussihukka, pussieläin. Image:Jeholopterus BW.jpg|Jeholopterus, matelija. Image:Big-eared-townsend- fledermaus.jpg|Amerikankorvayökkö, nisäkäs. Image:Whiteshark- TGoss1.jpg|Valkohai, rustokala. Image:Ophthalmosaurus BW.jpg|Ophthalmosaurus, matelija. Image:Parc Asterix 20.jpg|Pullokuonodelfiini, nisäkäs. ==Lähteet== * Rasmussen, L.E.L., Lee, T.D., Roelofs, W.L., Zhang, A., Doyle Davies Jr, G. (1996). Insect pheromone in elephants. Nature. 379: 684 *http://cas.bellarmine.edu/tietjen/Evolution/convergent_evolution_examples.htm *Steven Wogel, "Kissan tassut ja katapultit - luonnon ja ihmisen mekaaniset maailmat" == Aiheesta muualla == Luokka:Evoluutio
Sakurazakan metroasema

Sakurazakan metroasema () on Fukuokan kaupungin Chūōn suuralueella sijaitseva metroasema. Asema on viides asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005. Aseman lähistöllä sijaitsevat muun muassa: * Sakurazakan postitoimisto * La Palaten supermarket * Sakurazaka-Chūōn kirurginen laitos * Hakatan kirkko * Nissanin Sakurazakan liike ==Aiheesta muualla== * Aseman viralliset sivut Luokka:Nanakuma-linja
The Fall of Ideals

__NOTOC__ The Fall of Ideals on All That Remainsin kolmas studioalbumi, joka julkaistiin 11. heinäkuuta 2006., ja sen tuotti Killswitch Engagen kitaristi Adam Dutkiewicz. == Kappaleet == # # # # # # # # # # # * Kappale "Six" oli yksi Guitar Hero II:n bonuskappaleista. * Kappale "This Calling" on musiikkipeli Rock Band 2 yksi ladattavista kappaleista. * "This Calling" kuullaan myös Saw III:n soundtrackilla. == Kokoonpano == * Philip Labonte – laulu * Mike Martin – kitara * Oli Herbert – kitara * Jeanne Sagan – basso, piano * Shannon Lucas – rummut == Arvostelut == * About.com: Abourt.com: Album review * AllMusic: AllMusic review * Blabbermouth: 7.5/10Blabbermouth: CD review * Imperiumi.net: Imperiumi.net: Levyarvio * Kaaoszine: 9/10 * PopMatters: PopMatters review * Soundi: Soundi: Levyarvio == Lähteet == == Aiheesta muualla == * * Luokka:All That Remainsin albumit Luokka:Vuoden 2006 albumit
Palleroporonjäkälä

Palleroporonjäkälä (Cladonia stellaris) on torvijäkälien sukuun kuuluva hidaskasvuinen pensasjäkälä. == Ulkonäkö == Palleroporonjäkälä muodostaa harmaita tai kellahtavia palleroita. Se kasvaa 5–15 senttimetriä korkeaksi. Palleroporonjäkälän jäkäläaineena eli sekundaarisena aineenvaihduntatuotteena esiintyy usniinihappoa (C18H16O7) ja perlatolihappoa (C25H32O7). == Elinympäristö ja levinneisyys == Palleroporonjäkälä kasvaa kuivilla mäntykankailla, kallioilla ja tunturipaljakalla. Se on mantereinen laji ja sitä kasvaa koko Suomessa, mutta se on aika harvinainen saaristossa ja poronhoitoalueella. Sitä tavataan myös muualla Euroopassa, Aasiassa ja Pohjois-Amerikassa. == Käyttö == Palleroporonjäkälää käytetään koristeena muun muassa kukka-asetelmissa, seppeleissä ja koriste-esineissä. Pienoismalleissa jäkälää voidaan käyttää kuvaamaan puuta tai pensasta. Jäkälää käytetään myös porojen lisäruokintaan. Ennen vanhaan palleroporonjäkälää laitettiin ikkunalasien väliin kosteutta keräämään. Suomessa jäkälän keruu on keskittynyt Pohjois-Pohjanmaan ja Kainuun alueille, ja se tehdään käsin. Jäkälä on kuivana helposti murenevaa, minkä takia sitä poimitaankin vain sateen tai kastelun jälkeen. == Lähteet == == Aiheesta muualla == * Laji.fi: Palleroporonjäkälä – Cladonia stellaris * Pinkka, Lajintuntemuksen oppimisympäristö: Palleroporonjäkälä (Cladonia stellaris) * Luopioisten kasvisto: Palleroporonjäkälä (Cladonia stellaris) * UniProt: Taxonomy - Cladonia stellaris * Global Biodiversity Information Facility (GBIF): Cladonia stellaris * Consortium of Lichen Herbaria: Cladonia stellaris * Italic 7.0, The Information System on Italian Lichens: Cladonia stellaris * PheroBase: Semiochemicals of Cladina stellaris, the Star-tipped reindeer lichen Luokka:Torvijäkälät
Kainun institutti

240px|right|thumb|Kveeni-instituutti. Kainun institutti - Kvensk institutt on kansallinen kveenin (kainun) kielen ja kulttuurin keskus. Kveeni-instituutti avattiin virallisesti vuonna 2007. Kveeni-instituutti sijaitsee Norjassa Pyssyjoella Porsangin kunnassa. Instituutin työtehtäviin kuuluvat kveenin kieliraadin hallinnointi sekä kielestä ja kulttuurista tiedottaminen. Keskeisinä päämäärinä on kehittää, dokumentoida ja tehdä tunnetuksi kveenin kieltä ja kulttuuria sekä edistää kielen käyttöä yhteiskunnassa. Kveeni- instituutti myös myy kveeneihin liittyviä tuotteita ja tuottaa sisältöä YouTubeen. == Lähteet == * == Aiheesta muualla == * Kveeni-instituutin kotisivut * Kveeni-instituutin YouTube-kanava Luokka:Porsanki Luokka:Kielitoimistot
Marja Makarow

Marja Terttu Makarow (s. Mäkinen, s. 2. kesäkuuta 1948 Helsinki)Kuka kukin on 2007, Otava 2006 on suomalainen professori. Hän on toiminut Academia Europæan presidenttinä vuodesta 2022 alkaen. Sitä ennen Makarow johti Biokeskus Suomea heinäkuusta 2016 lähtien. Tätä ennen hän oli Suomen Akatemian tutkimuksen ylijohtaja syyskuusta 2012 kesäkuulle 2016 saakka. Samana vuonna Euroopan komissio nimitti hänet Euroopan innovaatio- ja teknologiainstituutin hallintoneuvostoon. Aiemmin hän toimi Euroopan tiedesäätiön (ESF) pääjohtajana Strasbourgissa vuosina 2008–2011. Vuosina 2003–2007 Makarow oli Helsingin yliopiston tutkimuksesta, tutkijakoulutuksesta ja innovaatiotoiminnasta vastaava vararehtori. Hän on toiminut Helsingin yliopiston soveltavan biokemian ja molekyylibiologian professorina vuosina 2003–2012. Keväällä 2007 Millennium-teknologiapalkintosäätiön hallitus nimitti Makarowin kansainvälisen Millennium-palkintolautakunnan puheenjohtajaksi. Eduskunnan vaalikaudella 2007–2011 Makarow toimi pääministerin johtamassa Valtion tiede- ja teknologianeuvostossa (vuodesta 2009 tutkimus- ja innovaationeuvosto). Hän oli Suomen molekyylilääketieteen instituutin hallituksen puheenjohtajana kaudella 1.3.2007–28.2.2010. Makarow oli Aalto-yliopiston hallituksen varapuheenjohtaja vuosina 2008–2012. Makarow toimi vuosina 2000–2004 tutkimusjohtajana Biotekniikan instituutissa. Vuodet 2000–2002 Makarow oli lääketieteellisen biokemian professori Kuopion yliopistossa. Vuosina 1997–1999 hän oli Suomen Akatemian vanhempi tutkija. Vuosina 1998–2003 Makarow oli Suomen Akatemian terveyden tutkimuksen toimikunnan jäsen. Post-doc työnsä hän teki Kai Simonsin tutkimusryhmässä Euroopan molekyylibiologian laboratoriossa. Professori Makarow valittiin Suomalaisen Tiedeakatemian jäseneksi vuonna 2003 ja Academia Europæan jäseneksi vuonna 2009. Makarow toimi Taideyliopiston hallituksen jäsenenä vuosina 2018–2021. ==Lähteet== Luokka:Helsingin yliopiston professorit Luokka:Suomalaiset kemistit Luokka:Vuonna 1948 syntyneet Luokka:Elävät henkilöt Luokka:Suomalaiset professorit Luokka:Academia Europæan jäsenet
Ratsu

Ratsu tarkoittaa seuraavia: * ratsastamiseen käytettävä eläin, tavallisesti hevonen * ratsu, shakkinappula.
Lucas Cranach

Lucas Cranach -nimisiä henkilöitä ovat olleet: *Lucas Cranach vanhempi (1472-1553), saksalainen taidemaalari *Lucas Cranach nuorempi (1515-1586), saksalainen taidemaalari ja puupiirtäjä cs:Cranach hy:Կրանախ (այլ կիրառումներ)
Ashikaga Takauji

Ashikaga Takauji (, 1305–1358) oli Japanin Ashikaga-shōgunaatin perustaja sekä sen ensimmäinen shōgun. Hänen hallituskautensa alkoi vuonna 1338 (aloittaen niin sanotun Ashikaga-ajanjakson ks. Muromachi-kausi), ja päättyi hänen kuolemaansa 1358. Hän oli Seiwa Genji -sukulinjan samuraitten jälkeläinen. Takauji oli Kamakura-shōgunaatin kenraali. Hänet lähetettiin Kiotoon vuonna 1333 vaientamaan 1331 alkanutta kapinaa. Petyttyään ajan mittaan hallitsevaan shōgunaattiin, hän liittoutui karkotetun keisari Go-Daigon ja Kusunoki Masashigen kanssa ja valloitti Kioton. Pian tämän jälkeen Nitta Yoshisada hyökkäsi Kamakuran kimppuun palauttaen Go-Daigon de facto -hallitsijaksi. Go- Daigo aloitti niin sanotun Kemmu-restauraation. Pian vallankaappauksen jälkeen samuraiklaanit alkoivat pettyä hallituksen toimiin, jotka tähtäsivät Heian- kauden pöliittiseen järjestelmään. Takauji ymmärsi, että jos keisari jatkaisi samalla linjalla, samurait kapinoisivat. Hän yritti varoittaa keisaria, mutta hänen varoituksiinsa ei reagoitu. Hōjō Tokiyuki tarttui mahdollisuuteen ja aloitti Nakasendai-kapinan palauttaakseen shōgunaatin Kamakuraan. Takauji kuitenkin sammutti kapinan, mutta valloitti Kamakuran itselleen. Takauji vaati itselleen shogunin arvonimeä, ja jakoi paikalliset maat seuraajilleen ilman keisarin lupaa. Kaikesta huolimatta Takauji vakuutti uskollisuuttaan keisarille, mutta Go-Daigo lähetti tästä huolimatta Nitta Yoshisadan vangitsemaan Takaujin. Takauji kohtasi Yoshisadan Hakone Take no Shitan taistelussa ja marssi Kiotoon. Hän valloitti sen vain tullakseen ajetuksi sieltä pois Kyūshūhun Yoshisadan ja Masashigen uudelleenjärjestäytyneiden joukkojen voimin. Kyūshūssa Takuji liittoutui paikallisten heimojen kanssa ja marssi uudestaan Kiotoon. Tällä kertaa hän voitti Yoshisadan ja Masashigen, sai Kioton vallattua, ja nosti uudeksi vasta alkunsa saaneen pohjoisen hovin keisariksi Kōmyōn aloittaen noin kuusikymmentä vuotta kestäneen Nanboku-chō- kauden. Takaujin pojanpoika Ashikaga Yoshimitsu yhdisti pohjoisen ja eteläisen hovin 1392. Luokka:Shōgunit Luokka:Japanilaiset kenraalit
Steve Zing

Steve Zing (s. 29. kesäkuuta 1964) on yhdysvaltalainen muusikko. Hän on soittanut muun muassa Implosion, Mourning Noise, The Undead, Samhain ja Danzig -yhtyeissä. Zing valmistui Lodi High Schoolista vuonna 1982 yhdessä Samhainista ja Danzigista tutun Eerie Vonin kanssa. Zing soitti Samhainissa Unholy Passion EP:n nauhoituksiin asti, jonka jälkeen hänet korvasi London May. Hän palasi vähäksi aikaa The Undead-yhtyeeseen. Vuonna 1999 Zing osallistui Samhainin paluukiertueelle, joka juhlisti juuri julkaistua Samhain- boksia. Vuonna 2006 Zing liittyi basistiksi Danzigin Blackest of the Black -kiertueen ajaksi. ==Diskografia== ===Samhain=== * Initium (1984) * [Unholy Passion (1985) * Box Set (2000) * Samhain Live '85-'86 (2001) ===Son of Sam=== * Songs from the Earth (2001) * Into the Night (2008) ===Doomtree (uusi nimi Marra's Drug)=== * Down Below (2005) * White Christmas internet single (2005) * Icons Of The Underground: Vol. 1 - Glenn Danzig (2006) * Xmas Medley myspace.com track (2006) * Santa Claus Go Straight To The Ghetto myspace.com track (2006) ===The Undead=== * Never Say Die single (1985) * Never Say Die LP (1986) * Act Your Rage (1989) * Dawn of the Undead (1991) ===Mourning Noise=== * Dawn of the Dead EP (1983) * Runaway Single (1986) * Death Trip Delivery: 1981 - 1985 (1998) Luokka:Yhdysvaltalaiset rumpalit Luokka:Vuonna 1964 syntyneet Luokka:Elävät henkilöt
Streetlight Manifesto

Streetlight Manifesto on kolmannen aallon Ska -yhtye East Brunswickistä, New Jerseystä. He julkaisivat ensimmäisen albuminsa 26.8.2003, jonka nimi oli Everything Goes Numb. == Diskografia == * Everything Goes Numb (2003) * Keasbey Nights (2006) * Somewhere in the Between (2007) * 99 Songs of Revolution: Vol. 1 (2010) * The Hands That Thieve (2013) == Aiheesta muualla == *Yhtyeen kotisivut. * Luokka:Yhdysvaltalaiset punkyhtyeet Luokka:Ska punk -yhtyeet
Black Metal Kommando / Gas Chamber

Black Metal Kommando / Gas Chamber on suomalaisen black metal -yhtye Satanic Warmasterin vuonna 2005 julkaisema kokoelmalevy ennen julkaisemattomia nauhoituksia. Levy sisältää kolme Satanic Warmaster nauhoitetta vuosilta 2000 – 2001, jotka jäivät aikanaan julkaisematta mm. ”Black Metal Kommandon” heikon rumpusoundin ja ”Gas Chamberin” rotusortoa ja holokaustia käsittelevien teemojen takia. == Kappaleet == OSA I - Black Metal Kommando * Sisältää vuoden 2000 lokakuussa nauhoitetun Black Metal Kommando -äänitteen, jonka oli tarkoitus olla ensimmäinen virallinen Satanic Warmaster -albumi. Nauhoitusten aikana sessiorumpalina toimi monista Satanic Tyrant Werewolfin aikaisemmista projekteista tuttu Nigrantium. # # # # # # OSA II - Gas Chamber * Sisältää vuoden 2000 kesällä nauhoitetun Gas Chamber demon. Kappaleiden fasismia ja kansallissosialismia ylistävässä äänimaailmassa kuuluu selvästi Satanic Warmasteria edeltäneen projektin, Blutrachen, vaikutus. # * # # OSA III - MOOZZHEAD split / Tribute to Beherit * Sisältää suomalaisen noise-yhtye Moozzheadin kanssa nauhoitetun kollabraatiojulkaisun suomalaisen black metal-yhtye Beheritin kunniaksi. # * # # == Kokoonpano == * Satanic Tyrant Werwolf – laulu & kaikki instrumentit * Nigrantium – Rummut raidoissa 2–6 * Moozzhead – 10-12 == Arviot == * Imperiumi: 7½/10Satanic Warmaster - Black Metal Kommando / Gas Chamber Viitattu 30.11.2022. == Lähteet == == Aiheesta muualla == * * S.T. Werwolfin omia aatteita levystä * Luokka:Vuoden 2005 kokoelma-albumit Luokka:Satanic Warmasterin albumit
Grant Wood

Grant Wood, syntymänimeltään Grant DeVolson Wood (13. helmikuuta 1891, Anamosa, Iowa – 12. helmikuuta 1942, Iowa City, Iowa) oli yhdysvaltalainen taidemaalari.britannica.com: Grant Wood Hänet tunnetaan parhaiten maalauksista, jotka kuvaavat Yhdysvaltain Keskilännen maaseutua. Hän matkusti neljästi Eurooppaan opiskelemaan maalaustekniikoita, erityisesti impressionismia vuosina 1920–1928. Suurin vaikuttaja oli kuitenkin Jan van Eyck. Wood opetti maalausta Iowan yliopistossa vuonna 1934. Yksi hänen tunnetuimpia teoksiaan on Amerikkalaista gotiikkaa. == Galleria == File:Grant wood boyhood home.jpg|thumb|left|Grant Woodin kotitalo, Cedar Rapids, Iowa. File:Midnight Ride of Paul Revere.jpg|The Midnight Ride of Paul Revere 1931. File:Parson Weems' Fable.jpg|Parson Weems' Fable 1939. File:Daughters of Revolution.jpg|thumb|Daughters of Revolution 1932. File:'January' by Grant Wood, 1940-41, Cleveland Museum of Art.JPG|January, 1940–41. File:Grant Wood - Fall Plowing.jpg|Fall Plowing, 1931. == Lähteet == ==Aiheesta muualla== Wood, Grant Wood, Grant Wood, Grant
Denver Nuggets

Denver Nuggets on yhdysvaltalainen koripalloseura, joka pelaa NBA-liigassa. Se aloitti NBA:ssa kaudella 1976–1977, mitä ennen se pelasi ABA:ssa. Seuran historian tunnetuimpia pelaajia ovat Alex English, Dan Issel, David Thompson, Dikembe Mutombo, Allen Iverson ja Carmelo Anthony. Se on voittanut yhden NBA- mestaruuden vuonna 2023, jolloin seuran merkittävin tähtipelaaja oli serbialainen Nikola Jokić. Nuggets ylsi vuosina 1978, 1985 ja 2009 konferenssifinaaleihin. Vuodesta 2010 alkaen se putosi neljänä kautena jatkosta pudotuspelien ensimmäisellä kierroksella eikä seuraavana viitenä kautena päässyt lainkaan pudotuspeleihin. Kaudella 2018–2019 Denver pääsi pudotuspeleissä toiselle kierrokselle ja seuraavalla kaudella konferenssifinaaleihin. Kaudella 2022–2023 joukkue voitti ensimmäisen NBA- mestaruutensa. Joukkueessa pelasivat tuolloin muun muassa Nikola Jokić, Jamal Murray, Kentavious Caldwell-Pope, Aaron Gordon, Michael Porter Jr. ja Bruce Brown. Joukkueen päävalmentajana on kaudesta 2015–2016 alkaen toiminut Michael Malone. == Jäädytetyt numerot == * 2 Alex English * 12 Fat Lever * 33 David Thompson * 40 Byron Beck * 44 Dan Issel * 55 Dikembe Mutombo * 432 Doug Moe == Menestys kausittain 2000-luvulla == Kausi Voitot Tappiot Voittoprosentti Valmentaja Pudotuspelit 1999–2000 35 47 42,7 Dan Issel – 2000–2001 40 42 48,8 Dan Issel – 2001–2002 27 55 32,9 Dan Issel, Mike Evans – 2002–2003 17 65 20,7 Jeff Bzdelik – 2003–2004 43 39 52,4 Jeff Bzdelik 1. kierros 2004–2005 49 33 59,8 Jeff Bzdelik, Michael Cooper, George Karl 1. kierros 2005–2006 44 38 53,7 George Karl 1. kierros 2006–2007 45 37 54,9 George Karl 1. kierros 2007–2008 50 32 61,0 George Karl 1. kierros 2008–2009 54 28 65,9 George Karl Konferenssifinaalit 2009–2010 53 29 64,6 George Karl 1. kierros 2010–2011 50 32 61,0 George Karl 1. kierros 2011–2012 38 28 57,6 George Karl 1. kierros 2012–2013 57 25 69,5 George Karl 1. kierros 2013–2014 36 46 43,9 Brian Shaw – 2014–2015 30 52 36,6 Brian Shaw, Melvin Hunt – 2015–2016 33 49 40,2 Michael Malone – 2016–2017 40 42 48,8 Michael Malone – 2017–2018 46 36 56,1 Michael Malone – 2018–2019 54 28 65,9 Michael Malone 2. kierros 2019–2020 46 27 63,0 Michael Malone Konferenssifinaalit 2020–2021 47 25 65,3 Michael Malone 2. kierros 2021–2022 48 34 58,5 Michael Malone 1. kierros 2022–2023 53 29 64,6 Michael Malone Mestaruus == Lähteet == Luokka:NBA-seurat Luokka:Yhdysvaltalaiset koripalloseurat Luokka:Denverin urheilu
Uinti kesäolympialaisissa 1928

Vuoden 1928 kesäolympialaisissa, Alankomaiden Amsterdamissa, uitiin yhteensä 11 uintimatkaa, kuusi miehille ja viisi naisille. ==Mitalistit== ===Miehet=== Laji: Kultaa: Kultaa: Hopeaa: Hopeaa: Pronssia: Pronssia: 100 m vapaauinti Johnny Weissmuller USA 58,6 István Bárány HUN 59,8 Katsuo Takaishi JPN 1.00,0 400 m vapaauinti Victoriano Zorrilla ARG 5.01,6 Boy Charlton AUS 5.03,6 Arne Borg SWE 5.04,6 1500 m vapaauinti Arne Borg SWE 19.51,8 Boy Charlton AUS 20.02,6 Buster Crabbe USA 20.28,8 100 m selkäuinti George Kojac USA 1.08,2 Walter Laufer USA 1.10,0 Tomomi Morita USA 1.12,0 200 m rintauinti Yoshiyuki Tsuruta JPN 2.48,8 Erich Rademacher GER 2.50,6 Teofilo Yldefonso PHI 2.56,4 4 × 200 m vapaauintiviesti Yhdysvallat Austin Clapp Walter Laufer George Kojac Johnny Weissmuller 9.36,2 Japani Hiroshi Yoneyama Nobuo Arai Tokuhei Sada Katsuo Takaishi 9.41,4 Kanada Frederick Bourne James Thompson Garnet Ault Walter Spence 9.47,8 ===Naiset=== Laji: Kultaa: Kultaa: Hopeaa: Hopeaa: Pronssia: Pronssia: 100 m vapaauinti Albina Osipowich USA 1.11,0 Eleanor Saville USA 1.11,4 Margaret Cooper GBR 1.13,6 400 m vapaauinti Martha Norelius USA 5.42,8 Marie Braun NED 5.57,8 Josephine McKim USA 6.00,2 100 m selkäuinti Marie Braun NED 1.22,0 Ellen King GBR 1.22,2 Margaret Cooper GBR 1.22,8 200 m rintauinti Hilde Schrader GER 3.12,6 Mietje Baron NED 3.15,2 Charlotte Mühe GER 3.17,6 4 × 100 m vapaauintiviesti Yhdysvallat Adelaide Lambert Albina Osipowich Eleanor Saville Martha Norelius 4.47,6 Iso-Britannia Margaret Cooper Vera Tanner Sarah Stewart Ellen King 5.02,8 Etelä-Afrikka Rhoda Rennie Frederica van der Goes Marie Redford Kathleen Russell 5.13,4 ==Mitalitaulukko== Sijoitus Maa Kulta Hopea Pronssi Mitalien määrä 1\. Yhdysvallat 6 2 3 11 2\. Alankomaat 1 2 0 3 3\. Saksa 1 1 1 3 = Japani 1 1 1 3 5\. Ruotsi 1 0 1 2 6\. Argentiina 1 0 0 1 7\. Iso-Britannia 0 2 2 4 8\. Australia 0 2 0 2 9\. Unkari 0 1 0 1 10\. Etelä-Afrikka 0 0 1 1 = Kanada 0 0 1 1 = Filippiinit 0 0 1 1 == Lähteet == *Kansainvälisen Olympiakomitean tulostietokanta == Aiheesta muualla == Luokka:Kesäolympialaiset 1928 1928
Led Zeppelin Remasters

Remasters on englantilaisen rockyhtyeen Led Zeppelinin vuonna 1990 julkaistu kokoelmalevy. Levyn kolmas osa (CD3) koostuu Led Zeppelinin jäsenten haastatteluista. Se on julkaistu myös erillisenä albumina nimellä Profiled. ==Kappalelista== ===CD1=== #Communication Breakdown - 2:27 #Babe I'm Gonna Leave You - 6:41 #Good Times Bad Times - 2:43 #Dazed and Confused - 6:26 #Whole Lotta Love - 5:31 #Heartbreaker - 4:14 #Ramble On - 4:24 #Immigrant Song - 2:23 #Celebration Day - 3:28 #Since I've Been Loving You - 7:24 #Black Dog - 4:54 #Rock and Roll - 3:40 #The Battle of Evermore - 5:51 #Misty Mountain Hop - 4:39 #Stairway to Heaven - 8:01 ===CD2=== #The Song Remains the Same - 5:29 #The Rain Song - 7:39 #D'yer Mak'er - 4:23 #No Quarter - 7:00 #Houses of the Holy - 4:03 #Kashmir - 8:32 #Trampled Under Foot - 5:35 #Nobody's Fault But Mine - 6:28 #Achilles Last Stand - 10:23 #All My Love - 5:53 #In The Evening - 6:51 ===CD3 (haastatteluja)=== *1. "Led Zeppelin Profile" *2. - 8. "Station Liners" *9. - 16. "Interview: Jimmy page" *21. - 32. "Interview: Robert Plant" *33. - 43. "Interview: John Paul Jones" ==Henkilöt levyn takana== *Led Zeppelin: **Jimmy Page - kaikki kitarat **Robert Plant - laulu, huuliharppu ja tamburiini **John Paul Jones - basso, kosketinsoittimet ja mandoliini **John Bonham - rummut *George Marino - Digitaalinen muokkaus *Valerie Alter - Nauhoitus *Larry Freemantle - Kansien suunnittelu *Jodi Rovin - Kansien suunnittelu *Rhonda Schoen - Editointi *John Kubick - Editointi *Aubrey Powell - Valokuvaus *Bob Gruen - Valokuvaus *Chris Wroe - Valokuvaus *Jennifer Moore - Valokuvaus ==Katso myös== * Led Zeppelin * Luettelo Led Zeppelinin kappaleista Luokka:Vuoden 1990 kokoelma-albumit Luokka:Led Zeppelinin kokoelma-albumit
Marco Di Vaio

Marco Di Vaio (s. 15. heinäkuuta 1976 Rooma, Italia) on uransa lopettanut italialainen jalkapalloilija. Hän oli pelipaikaltaan hyökkääjä. Di Vaio edusti viimeiset vuotensa MLS:n Montreal Impactia. Aiemmin sitä hän on edustanut Laziota, Veronaa, Baria, Salernitanaa, Parmaa, Juventusta, Valenciaa, Monacoa, Genoaa ja Bolognaa. Di Vaio on pelannut myös Italian maajoukkueessa. Hän kuului Italian joukkueeseen vuoden 2004 EM-kilpailuissa. Luokka:Italialaiset jalkapalloilijat Luokka:Vuonna 1976 syntyneet Luokka:Elävät henkilöt
Atsitromysiini

Atsitromysiini on makrolidiryhmään kuuluva antibiootti, joka on johdettu puolisynteettisesti erytromysiinistä. Atsitromysiiniä käytetään hoitamaan muun muassa infektioita, kuten keuhkoputkentulehdusta, keuhkokuumetta ja välikorvantulehdusta. Lisäksi sitä käytetään suurina kerta-annoksina klamydian hoitoon. Atsitromysiiniä sisältävien lääkkeiden on todettu aiheuttavan rytmihäiriöitä. Riskiryhmään kuuluvat ne, joilla on normaalia hitaampi syke, veren alhainen kalium- tai magnesiumpitoisuus, sekä ne jotka syövät tiettyjä, epäsäännöllisen sykkeen tai rytmihäiriöiden hoitoon käytettäviä lääkkeitä.Yhdysvallat varoittaa antibiootista - käytössä Suomessakin Ylen uutiset 3.4.2013 Suomessa myytäviä atsitromysiiniä sisältäviä lääkkeitä ovat Zithromax, Azithromycin Sandoz sekä Azithromycin ratiopharm. ==Kemia== Atsitromysiinin perusrakenteena on laktonirengas, jossa on 14 hiiliatomin lisäksi yksi typpiatomi. Muiden makrolidien tapaan atsitromysiini sitoutuu bakteerien ribosomeihin estäen niiden proteiinisynteesiä. Koulu, Tuomisto (toim.): Farmakologia ja toksikologia. Medicina, 6. painos (2001), s. 832–837. ISBN 951-97316-1-X Atsitromysiinin kemiallinen kaava on C38H72N2O12, moolimassa 748,88 g/mol ja CAS-numero 83905-01-5. Atsitromysiini-antibiootilla hoidetaan muun muassa keuhkoputkentulehdusta ja klamydiaa. Yhdysvalloissa on varoitettu, että antibiootti voi aiheuttaa jopa kuolettavia sydämen rytmihäiriöitä ==Lähteet== == Aiheesta muualla == *Lääkelaitos: Azithromycin *KEGG: Azithromycin *Human Metabolome Database: Azythromycin *ChemBlink: Azithromycin Luokka:Makrolidit Luokka:Seulonnan keskeiset artikkelit Luokka:WHO:n tärkeimmät lääkkeet Luokka:Malarialääkkeet
Koivukosken voimalaitos

Koivukosken voimalaitos on Kajaaninjoessa Kajaanissa sijaitseva, Kainuun Voima Oy:n omistama voimalaitos. Voima-asema, jossa on kaksi vesiturbiinia, rakennettiin vuonna 1943. Turbiinit ovat pystyasennossa olevia Kaplan- tyyppisiä. Voimalaitoksen rakennutti Kajaanin Puutavara Osakeyhtiö. Voima- asema rakennettiin tuottamaan sähköä yhtiön sahalle, sellutehtaalle (suljettu vuonna 1982) ja paperitehtaalle (suljettu vuonna 2008). Voimalarakennuksen on suunnitellut arkkitehti Eino Pitkänen. Kainuun Voiman omistukseen voimalaitos siirtyi vuonna 1995 Yhtyneet Paperitehtaat-konsernilta. Nykyisellään voimalaitos tuottaa sähköä Kainuun Voiman asiakkaille. ==Tekniset tiedot== * Putouskorkeus 9 m * Teho 6,5 MW * Vuosienergia 47 600 MWh * 2 kpl Tampella pysty-Kaplan-koneistoja vuodelta 1943 * Asea-tahtigeneraattorit 10 kV, leimaus 3 250 kVA * Kone-siltanosturi 45 t Voimalaitoksesta kunnostetaan kaupungin keskustan puoleinen koneisto kesäkuun 2008 ja marraskuun 2010 välisenä aikana ja toinen koneisto jätetään varalle. Voimalaitoksen rakennus ja patorakennelmat kunnostetaan ulkopinnoiltaan. Väriksi haetaan mahdollisimman alkuperäistä sävyä, joka on vaaleahko. Toinen koneisto on ollut pois käytöstä turbiinin öljyvuodon vuoksi vuodesta 2006. ==Postimerkkejä== 7\. heinäkuuta 1951 Suomessa julkaistiin ruskea 20 markan arvoinen postimerkki Kajaanin kaupungin 300-vuotisjuhlien kunniaksi. Postimerkissä näkyvät Ämmäkosken saaressa oleva Isak Rasmuksenpojan johdolla vuosina 1604–1619 rakennettu Kajaanin linna (1619–1717), Koivukosken voimalaitos ja Jac Ahrenbergin Kajaanin kirkko (1896) sekä Engelin suunnitteleman Kajaanin raatihuoneen tornit.Postimerkit, Kuopassa.net ==Katso myös== * Katerman voimalaitos * Kallioisen voimalaitos * Koivukoski III * Ämmäkosken voimalaitos == Lähteet== * Kainuun Voima Oy * Kainuun Sanomat, uutinen voimalaitoksen remontista ===Viitteet=== ==Aiheesta muualla== *Virtanen, Sakari: Yhtiöstä yksiköksi, UPM Kajaani 100 vuotta. UPM 2007. *Virtanen, Sakari: Kainuuseen sijoitettu. Kuvaus Kajaani Oy:n vaiheista vuoteen 1945. Kajaani Oy 1907–1982. Ensimmäinen osa, 1982. (75-vuotisjuhlajulkaisu) *Virtanen, Sakari: Puusta elävä. Kajaani Oy:n vaiheita vuodesta 1946. Kajaani Oy 1907–1982. Toinen osa, 1985. (75-vuotisjuhlajulkaisu) *Tuovinen, Paavo: Kehityksen kuvat – Kajaani Oy 1907–1982. 1982. *Huovinen, Veikko: Kajaani Oy 70 vuotta 1977. Kajaani Oy 1977. *Kukkonen, Otso: Kajaani Oy 1907–1967. Kajaani Oy, 1967. *Susitaival, Paavo: Kajaani Oy 1907–1957. (50-vuotisjuhlajulkaisu) Luokka:Kajaanin rakennukset ja rakennelmat Luokka:Suomen vesivoimalat Luokka:Suomen padot Luokka:Nuasjärven–Kiimasjärven alue
Rogue (sarjakuvahahmo)

Rogue on kuvitteellinen supersankari Marvel Comicsin sarjakuvamaailmassa. Hän on yksi Ryhmä-X:n jäsenistä. Hänen ensiesiintymisensä oli Avengers Annual #10 -lehdessä ja hänet loivat Chris Claremont ja Michael Golden. == Voimat ja varusteet == Roguen tärkein supervoima on kyky imeä kosketuksellaan muiden supervoimat ja muistot. Rogue imi rikollisuransa aikana Carol Danversilta voimat, jotka jäivät hänelle pysyvästi. Näihin kuuluvat kyky lentää, yli- inhimillinen voima ja haavoittumattomuus. Myöhemmin Rogue myös imi Aurinkotulen voimat. == Rogue muissa medioissa == === Televisio === ==== X-Men ==== Rogue esiintyi X-Men -televisiosarjassa (1992-1997), jossa hän oli yksi tärkeimmistä Ryhmä-X:n jäsenistä. Tässä animaatiosarjassa hänellä oli kaikki sarjakuvista tutut voimansa, mukaan lukien Neiti Ihmeeltä viemänsä voimat. Hänen äänenään toimi Lenore Zann. ==== X-Men: Evolution ==== Rogue esiintyi X-Men: Evolution -televisiosarjassa (2000-2003) ja hänen äänenään oli Meghan Black. Hahmoa kuvattiin sarjassa passiivisena goottina, hyvin erilaisena kuin vuoden 1992 animaatiosarjassa. === Elokuvat === Anna Paquin esitti Rogueta elokuvissa X-Men (2000), X-Men 2 (2003) ja X-Men: Viimeinen kohtaaminen (2006). == Hahmoa näytelleet == Vuodet Näyttelijät Sarjat Elokuvat Konsolipelit 1992–1998 2000 2024 Lenore Zann X-Men Hämähäkkimies X-Men ’97 X-Men vs. Street Fighter Marvel vs Capcom: Clash of the Super Heroes Marvel vs. Capcom 2: New Age of Heroes 2000 2003 2006 Anna Paquin X-Men X-Men 2 X-Men: Viimeinen kohtaaminen 2000–2003 Meghan Black X-Men: Evolution 2001 Megan Fahlenbock X-Men: Mutant Academy 2 2001–2003 Jennifer Hale Spider-Man 2: Enter Electro X-Men: Next Dimension X2: Wolverine's Revenge 2004 Erin Matthews X-Men Legends 2005 Catherine Taber X-Men Legends II: Rise of Apocalypse 2008–2009 Kieren van den Blink Wolverine and the X-Men Luokka:Ryhmä-X Luokka:Marvel-universumin mutantit